**Al Lowe** (født 24. juli 1946 i Gumbo i Missouri er en amerikansk spilldesigner og programmerer som utviklet en rekke eventyrspill, for det meste for Sierra On-Line. Han er mest kjent som skaperen av spillserien *Leisure Suit Larry*.

Karriere
--------

Lowe begynte sin karriere som musikklærer på en barneskole i 15 år. Etter dette bestemte han seg for å lære seg programmering, og i 1982 skapte han tre videospill for Apple II: *Dragon's Keep*, *Bop-A-Bet* og *Troll's Tale*. Sierra Entertainment kjøpte disse tre spillene i 1983, og Al arbeidet deretter for dem som programmerer og spilldesigner i 16 år.

Hans første prosjekter inkluderte *Winnie the Pooh in the 100-Acre Woods*, *Donald Duck's Playground* og *The Black Cauldron*, alle basert på Disneys filmer.

I 1986 var han sjefsprogrammerer King's Quest III *og* Police Quest I*, samt at han laget musikken til andre Sierra-spill.*

Han er mest kjent for spillserien om *Leisure Suit Larry*, samt den smittsomme temasangen som han komponerte. Atter Larrys suksess designet Lowe også andre spill, som *Torin's Passage* og *Freddy Pharkas: Frontier Pharmacist*. I hele sin karriere var Lowe kjent for sitt lett gjenkjennbare skallete hode, sitt store skjegg og sin tydelige ølvom. Han likte å kalle seg selv «verdens eldste spilldesigner».

I 1994 flyttet han sammen med familien sin til Seattle i Washington, og har angivelig trivdes som pensjonert siden 1998. Lowe har spilt saksofon profesjonelt siden 13-årsalderen, og opptrer fremdeles sammen med lokale jazzband. I november 2007 var han hedersgjest på en alternativfestival i Helsingfors, der han spilte saksofon sammen med David Hasselhoff Big Band. Lowes store lidenskap nå er hans humoristiske hjemmeside allowe.com, samt CyberJoke 3000™, en daglig e-postliste med vitser.

I et intervju i 2006 Al avslørte at han ikke egentlig hadde trukket seg tilbake, men at han hadde holdt på i over et år med å designe et spill i hemmelighet. *Sam Suede: Undercover Exposure* var et action- og komediespill utviklet av iBase Entertainment, et firma han grunnla sammen med Ken Wegrzyn. I desember 2006 gikk firmaet konkurs, og prosjektet *Sam Suede* ble lagt ned. Etter denne nedturen uttrykte Lowe tvil om han noen sinne ville komme tilbake til spillindustrien

I januar 2007 sier nettsiden til iBase Entertainment at prosjektet er utsatt i påvente av pengestøtte.

Referanser
----------

1. ↑  http://www.rebell.at/ Arkivert 29. september 2007 hos Wayback Machine. Al Lowe „Wir sprachen mit dem Großmeister ..." (Intervju, 2003)
2. ↑  Adventure Classic Gaming (2006). «Al Lowe Intervju».
3. ↑  John Callaham (1. desember 2006). «Intervju med Al Lowe etter nedleggingen av *Sam Suede*». FiringSquad.com. Arkivert fra originalen 6. desember 2006. Besøkt 3. desember 2006.

Eksterne lenker
---------------

* (en) Offisielt nettsted Rediger på Wikidata

* (en) Al Lowe – kategori av bilder, video eller lyd på Commons Rediger på Wikidata
* (en) Al Lowe på Internet Movie Database Rediger på Wikidata
* Al Lowe på Facebook Rediger på Wikidata
* CyberJoke 3000™
* Omfattende intervju med Al Lowe
* iBase Entertainment
* Al Lowe intervju på Adventure Classic Gaming, 1997
* *Al Lowe*s profil på MobyGames

Portaler: Jazz | Videospill

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |

Portal: Videospill